kardosdrur/scandi-wiki huggingface dataset:
Jeppe Mikkelsen

Jeppe Mikkelsen (født 1. februar 1991 i Aarhus) er tidligere medlem af Folketinget mellem 2011 og 2015 for Radikale Venstre. Han blev valgt til Folketinget ved valget i 2011 og blev herefter partiets retsordfører samt ordfører for Nordisk Råd, Grønland og Færøerne og ordfører for højskoler, efterskoler og friskoler.

Baggrund 
Jeppe Mikkelsen blev født i 1991 i Aarhus som søn af jurist Børge Sørensen og jurist Anne Mikkelsen.
Han er opvokset i Nim, lidt uden for Horsens.
Jeppe Mikkelsen fik Folkeskolens Afgangsprøve fra Rejsby Europæiske Efterskole hvor han gik fra 2006 til 2007 og han blev student fra Horsens Statsskole i 2010.
I perioden 2010-2011 arbejdede han som efterskolelærer på Vandel Efterskole, hvor han underviste i blandt andet engelsk og samfundsfag.

Mikkelsen er bosiddende i Aarhus.

Politiske karriere 
Jeppe Mikkelsen har været aktiv i Radikal Ungdom, hvor han blandt andet har været næstformand for Hovedbestyrelsen samt stiftet lokalafdelingen af Radikal Ungdom i Horsens, som han også var formand for frem til 2009.

Han var kandidat for det Radikale Venstre ved  kommunalvalget i 2009 i Horsens Kommune.
Han fik flest personlige stemmer (286),
men Radikale Venstre opnåede ikke en plads i byrådet.

I 2009 blev Mikkelsen opstillet som folketingskandidat for Radikale Venstre i Horsenskredsen.
Ved folketingsvalget i 2011 modtog han 1.500 personlige stemmer, og fik dermed Radikale Venstres tredje mandat af tre i Østjyllands Storkreds.

I august 2014 meddelte Mikkelsen at han ikke ville stille op til næste folketingsvalg. Frem for et farvel til politik betegnede han det som en pause og gav som grund: "mit liv er meget langt, og jeg bliver nødt til at prøve kræfter med andre udfordringer også. Jeg skal kunne andet end det politiske håndværk."

Eksterne henvisninger 
 Jeppe Mikkelsens side på radikale.net 
 Radikale Venstre

Reference 

Personer fra Horsens
Folketingsmedlemmer i 2010'erne
Tidligere folketingsmedlemmer fra Det Radikale Venstre
Personer fra Aarhus
Studenter fra Horsens Statsskole
Fatma Øktem

Fatma Yeliz Øktem (født 18. december 1973 i Aarhus) er en dansk politiker.
Hun var medlem af Folketinget for partiet Venstre. Ved folketingsvalget 2019 fik hun 5130 personlige stemmer i Østjyllands Storkreds. Hun var medlem af Folketinget for Venstre mellem 2011 og 2015.
Ved Folketingsvalget 2015 blev hun ikke direkte valgt men kom  i efteråret 2015 kortvarigt ind i Folketinget som stedfortræder for Michael Aastrup Jensen.
Siden 2009 har hun desuden været medlem af regionsrådet i Region Midtjylland.

Fatma Øktem har arbejdet som kulturformidler i Ikast Kommune fra 2001 til 2004 og som jobkonsulent ved virksomheden Wekan i Aarhus frem til 2007. Fra 2005 har hun desuden været konsulent for Kvinderådet i Aarhus. 

Fatma Øktem arbejder i dag som studievært hos tv-kanalen dk4, hvor hun er vært på programmerne Kvinderne fra Borgen og Bag Facaden med Fatma. Derudover skiftede Fatma Øktem fra Horsenskredsen til Skanderborgkredsen i år 2016. 

Øktem var gift med Bünyamin Simsek, der er medlem af Aarhus Byråd. Parret blev skilt i 2015.

Referencer 

Folketingsmedlemmer i 2010'erne
Personer fra Aarhus
Regionsrådsmedlemmer fra Venstre
Tidligere folketingsmedlemmer fra Venstre
Yoshirō Irino

Yoshiro Irino (入野義朗, Irino Yoshirou) (født 13. november 1921 i Vladivostok Rusland, død 28. juni 1980 i Tokyo Japan) var en japansk komponist.

Irino komponerede i tolvtonestil og har skrevet 2 symfonier, kammermusik, klaverværker, vokalmusik og filmmusik.

Irino oversatte også to bøger om tolvtonemusik til japansk, bl.a. en bog om Arnold Schönberg Schönberg and his school af René Leibowitz.

Han er en af Japans mest anerkendte komponister.

Udvalgte værker 

 Symfoni nr. 1 "Symphonia" (1959) - for orkester
 Symfoni nr. 2 "Symphonia nr. 2" (1964) - for orkester
 Strygertrio (1965) - for strygertrio
 "Variationer" (1943) – for klaver
 "Kammerkoncert"  (1951) - for syv instrumenter
 Sinfonietta (1953) for kammerorkester

Kilde 
 Om Yoshiro Irino på musicweb-international.com

Komponister fra Japan
Klassiske komponister fra det 20. århundrede
Cowboyhat

En cowboyhat er en høj-kronet, bredskygget hovedbeklædning bedst kendt som den definerende stykke påklædning for den nordamerikanske cowboy. I dag bæres den af mange mennesker, og er især associeret med arbejdere på ranche i den vestlige og sydlige del af USA, det vestlige Canada og nordlige Mexico samt countrymusikere, og for deltagere i det nordamerikanske rodeo. Cowboyhatten er anerkendt i hele verden som en del af Old West cowboy-overleveringen. Formen på cowboyhattens krone og skygge ændres ofte af brugeren for mode og for beskyttelse mod vejrlig.

Litteratur 
 Bender, Texan Bix. (1994) Hats & the cowboys who wear them. 
 Blevins, Winfred. Dictionary of the American West: over 5,000 terms and expressions from Aarigaa! to Zopilote (2001) 
 Carlson, Laurie. (1998) Boss of the plains, the hat that won the West. 
 Christian, Mary Blount. (1992) Hats off to John Stetson 1992 
 Foster-Harris, William (2007) The Look of the Old West: A Fully Illustrated Guide 
 Reynolds, William and Rich Rand (1995) The Cowboy Hat book. 
 Snyder, Jeffrey B. (1997) Stetson Hats and the John B. Stetson Company 1865-1970.'' 

Hatte
Cowboys
Rodeo

Rodeo (udtale:  eller ) er en konkurrencepræget sportsgren, som opstod fra arbejdsrutinerne omkring kvægdrivning i Spanien, Mexico og senere i USA, Canada, Sydamerika og Australien. Det var baseret på de færdigheder, der kræves af den arbejdende vaquero og senere cowboy, i hvad der i dag er det vestlige USA, det vestlige Canada og det nordlige Mexico. I dag er det en sportsbegivenhed, der består af begivenheder, der involverer heste og andre dyr, der er udformet til at teste færdigheder og hastigheden af den menneskelige cowboy og cowgirl, der deltager og som støttes af en eller flere hjælpere og tyrekæmpere. Professionel rodeo omfatter generelt følgende discipliner: tie-down roping, team roping, steer wrestling, saddle bronc riding, bareback bronc-riding, bull riding og barrel racing.

Eksterne henvisninger 

 
Spanske ord og vendinger
Krišjānis Valdemārs

Krišjānis Valdemārs (i ældre tyske kilder også Christian Waldemar; 2. december 1825 ved Vecjunkuri i Ārlavas pagasts i Guvernement Kurland – 7. december 1891 i Moskva i Russiske Kejserrige) var en lettisk forfatter, redaktør, pædagog, politiker, leksikograf, folklorist og økonom, og den åndelige leder af den første Lettiske Nationale Opvågning og det mest prominente medlem af Unge Letter-bevægelsen.

Kildehenvisninger 

Personer fra Kurland
Faglitterære forfattere fra Letland
Politikere fra Letland
Journalister fra Letland
DM i håndbold 1946-47 (mænd)

Danmarksmesterskabet i håndbold for mænd 1946–47 var det 11. Danmarksmesterskab i håndbold for mænd afholdt af Dansk Håndbold. Indtil da var mesterskabet blevet afviklet som en cupturnering med deltagelse af vinderne af distriktsmesterskaberne, men fra og med denne sæson indførtes Danmarksturneringen i håndbold, og mesterskabet blev afviklet som en landsdækkende liga bestående af ni hold, som spillede en enkeltturnering alle-mod-alle. Turneringen blev vundet af HG, som dermed vandt mesterskabet for sjette gang. Sølvmedaljerne gik til IF Ajax, mens bronzemedaljerne blev vundet af Vejlby-Risskov IK.

Danmarksturneringen 

Ni hold spillede en enkeltturnering alle-mod-alle. Ved pointlighed blev holdene rangeret efter indbyrdes opgør. Holdet, der sluttede på niendepladsen, rykkede ned.

Kilder / eksterne henvisninger 
 Dansk Håndbold Forbund
 HVEM HVAD HVOR – Politikens Aarbog 1948

Noter 

Håndbold i 1946
Håndbold i 1947
DM i håndbold (mænd)
Kalvfjärden

Kalvfjärden är en fjord i Tyresö kommun i Stockholms län i Sverige, som ligger mellem Tyresö og Brevikshalvön og går mod syd over i Ällmorafjärden og Østersøen via Luraström. 

Kalvfjärden har et areal på 3,5 km2 ,  og en gennemsnitsdybde på 8 meter, men er op til 28 meter dyb.

På grund af tilløbet fra Tyresåns søsystem tilføres Kalvfjärden store mængder næringssalte, der bidrager til overgødning, ligesom der også tilføres andre forurenende stoffer, som f.eks. kviksølv.

Eksterne kilder og henvisninger

 Kalvfjärden VISS

Stockholms skærgård
Frederik Wagner

Frederik Wagner er navnet på flere personer:

 Frederik Wagner (officer) (1840-1923) – dansk officer og ingeniør (Frederik August Hartvig Wagner)
 Frederik Wagner (arkitekt) (1880-1946) – dansk arkitekt, søn af ovennævnte
Se også:
 Friedrich Wagner
Sergej Ljapunov

Sergej Mikhajlovitj Ljapunov (, ; født 30. november 1859 i Jaroslavl, Det Russiske Kejserrige, død 8. november 1924 i Paris, Frankrig) var en russisk komponist og pianist. Ljapunov var elev af Sergej Tanejev, og komponerede i romantisk stil. Han har skrevet 2 symfonier, 2 klaverkoncerter, orkesterværker, violinkoncert, sange, og klaverstykker. Han emigrerede til Paris i 1923, og døde der året efter.

Udvalgte værker 

 Symfoni nr. 1 (i H-mol) (1887-1888) - for orkester
 Symfoni nr. 2 (i Bb-mol) (1910-1917) - for orkester
 2 Klaverkoncerter (1890, 1909) - for klaver og orkester
 Violinkoncert (1915-1921) - for violin og orkester

Kilde 
 Om Sergej Ljapunov

Eksterne henvisninger 

Komponister fra Rusland
Pianister fra Rusland
Personer fra Jaroslavl
Russere i 1800-tallet
Russere i 1900-tallet
Maximilian Steinberg

Maksimilian Ossejevitj Sjtejnberg (, født 4. juli 1883 i Vilnius, død 6. december 1946 i Leningrad i Sovjetunionen) var en russisk komponist af jødisk afstamning.

Steinberg studerede hos Nikolaj Rimskij-Korsakov og Alexander Glazunov. Han var stilistisk beslægtet med sine to lærere, og var ofte inspireret af russisk litteratur. Han var en brilliant orkestrator, og komponerede 5 symfonier, orkesterværker, sange og musik til scenen. 

I 1908 giftede han sig med Rimskij-Korsakov's datter, og færdiggjorde Korsakov's musikteoretiske bog Principles of Orchestration efter dennes død året efter. 

Steinberg er i dag glemt, men var i sin tid en af Ruslands store kompositoriske håb.

Udvalgte værker 

 Symfoni nr. 1 (1905-1906) - for orkester
 Symfoni nr. 2 "Til minde om Rimskij-Korsakov" (1909) - for orkester
 Symfoni nr. 3 (1928) - for orkester
 Symfoni nr. 4 "Turksib" (1933) - for orkester
 Symfoni nr. 5 "Symfonisk rapsodi over usbekiske temaer" (1942) - for orkester 
 "Dramatisk fantasi" (1910) - for orkester
 "Frem!" (1943) (Usbekisk heroisk overture) - for orkester
 Violinkoncert (1946) - for violin og orkester
 2 Strygekvartetter (1907, 1925) 
 "Vandnymfen" (1907) (kantate) - for sopran, kvindekor og orkester

Kilde 
 Diskografi af Maximilian Steinberg 

Komponister fra Rusland
Jøder fra Litauen
Personer fra Vilnius
Russere i 1800-tallet
Russere i 1900-tallet
Stamhuset Lerchenfeldt

Stamhuset Lerchenfeldt  blev oprettet i 1685 af Peder Madsen Lerche, og  omfattede, ud over Lerchenfeldt, fra 1734 også godset Hessel ved Louns Bredning. Stamhuset  testamenteres i 1735 til geheimeråd Vincents Lerche; dennes søn general greve Christian Lerche ombyttede i   1743 stamhuset med en    fideikommiskapital   og    ophævede det dermed.

Eksterne kilder og henvisninger
 Trap Danmark 4. udg. bd. 5, 1924
Træk af Lerchenfeldts historie 

Lerchenfeldt
Eh, Eh (Nothing Else I Can Say)

Eh, Eh (Nothing Else I Can Say) er tredje single fra den amerikanske sangerinde Lady Gagas andet debut album, The Fame. Sangen er skrevet af Lady Gaga og Martin Kierszenbaum, og blev frigivet på verdensplan i 10. januar 2009.

Hitliste

Referencer 

Singler fra 2009
Lady Gaga-sange
Christian Juhl

Christian Juhl (født 24. februar 1953 i Hejlsminde) er en dansk fagforeningsformand i 3F og politiker for Folkebevægelsen mod EU og Enhedslisten. Han blev valgt til folketinget ved valget 15. september 2011 for Enhedslisten i Nordjyllands Storkreds og opstillet som kandidat for Folkebevægelsen mod EU til EU-parlamentsvalget i 2009.

Juhls forældre er grisehandler Ole Juhl og Anna Juhl, han gik i folkeskole i Hejls, i 1967 rykkede han videre til realskolen i Christiansfeld, fra 1970 til 1973 gik han på gymnasiet i Haderslev, og han blev færdig læreruddannet i 1979. Han har arbejdet som skovarbejder, jord- og betonarbejder, og fabriksarbejder. I 1990 til 1994 arbejdede han som miljøkonsulent i Maler BST. Fra 1994 faglig medarbejder i SID Silkeborg. Formand for Silkeborg-afdelingen af fagforeningen SID fra 1998. Derefter formand for 3F i Silkeborg frem til 2011.

Ved Enhedslistens afstemning i 2009 om folketingskandidaternes rækkefølge blev han nummer 4 på landsplan. Bagefter fik han tilbudt at blive spidskandidat i Sjællands Storkreds, men i første omgang foretrak han at forsætte som partiets spidskandidat i Nordjyllands Storkreds. Senere opstillede han som Enhedslistens spidskandidat i Sjællands Storkreds, hvor han blev valgt til Folketinget i 2011 med 4.131 stemmer, heraf 1.566 personlige. Han blev genvalgt i Sjællands Storkreds i 2015.

Christian Juhl har været formand for Folkebevægelsen mod EU's komité i Silkeborg. I 2009 og 2014 opstillede Folkebevægelsen ham som kandidat til Europa-Parlamentet.

Christian Juhl var medstifter, og har i en årrække været formand for Arbejdernes Internationale Forum i Silkeborg, en lokal organisation, der har støttet oprettelsen af fagforeninger i 3. verden.

Referencer

Eksterne henvisninger 
 Christian Juhls hjemmeside 
 Præsentation hos Folkebevægelsen
 
 Christian Juhl (EL): Vestens forsøg på at svække Putin gør ham kun stærkere

Politikere fra Folkebevægelsen mod EU
Folkebevægelsens kandidater til EU-parlamentet 2014
Folketingsmedlemmer i 2010'erne
Tidligere folketingsmedlemmer fra Enhedslisten
Ugyldig stemme

En ugyldig stemme er en stemme som i forbindelse med et valg anses som ugyldig af dem som overser valget. At stemmen er ugyldig kan være gjort med vilje eller ved et uheld.

I Danmark 
En ugyldig stemme er, i forbindelse med kommunal- og folketingsvalg i Danmark, defineret af Folketinget. De overordnede retningslinjer for at en stemmeseddel er ugyldig er:
 Der er afmærket med et andet symbol end et kryds
 Det ikke med sikkerhed kan afgøres hvilken kandidat der ønskes stemt på.
 Det antages at stemmesedlen ikke er udleveret på valgstedet.
 Der er givet stemmesedlen et særpræg
 Stemmesedlen er blank.

Ud fra de overordnede retningslinjer er der forskellige fortolkninger. Fx er det flere steder acceptabelt at sætte op til tre krydser, men ikke flere.

Referencer 

Politiske valg
Stueplante

En Stueplante er en oftest flerårig prydplante, oftest af tropisk eller subtropisk oprindelse, der dyrkes i potte indendørs og trives i normalt indeklima, dvs. relativt tør luft, kun vanding nedefra (ingen nedbør der rammer bladene), konstant temperatur året rundt (varierer mellem 18 og 30 grader) og ofte relativt dårlige lysforhold.

Der er dog visse grænser for hvad der almindeligvis omtales som en stueplante
 Mange krydderurter og visse grøntsager (f.eks. Purløg) dyrkes ofte i køkkenvinduet til brug i madlavning, men betragtes alligevel ikke som stueplanter da formålet ikke er "pynt"
 Mange vil ikke opfatte en plante som en stueplante, hvis ikke den findes i "almindelig handel" eller i det mindste er købt/dyrker specielt med henblik på at dyrkes som prydplante indendørs
 Nogle planter trives kun i vinterhaver/orangerier hvor vintertemperaturen kommer under f.eks. 10 eller 15 grader, altså klart koldere end normalt indeklima. Nogen opfatter ikke disse som stueplanter (de trives jo ikke i stuen), mens andre gør (de anskaffes som indendørs prydplanter)

Ordet Potteplante bruges ofte synonymt med stueplante, men inkluderer i højere grad ovenstående undtagelser.

Prøver man at se mere botanisk på definitionen, er det imidlertid også vanskeligt at give en helt præcis definition. Følgende er dog sædvanligvis opfyldt
 De kommer som regel fra subtropisk eller tropisk klima så de kan tåle de relativt høje indendørs temperaturer vi har året rundt. Tropisk og subtropisk klima har også mindre temperaturvariation hen over året svarende til indendørs klima. Langt de fleste planter fra subtropisk klima vil dog egne sig dårligt fordi de trods alt vil være vant til vintertemperaturer noget under de 20 grader, typisk mellem 5 og 15 grader.
 Planter fra tropiske regnskove har den fordel at de ofte trives i halvmørke. Der findes stueplanter som fordrer en del sollys, f.eks. kaktus, men for mange stueplanter er det en fordel at de trives under dårligere lysforhold
 Planter fra tropiske regnskove har derimod den store ulempe at de ofte fordrer en høj luftfugtighed. Dette krav forsøges som regel omgået ved avl således at man frembringer sorter der tolererer vores tørre indeklima
 Tilførsel af vand og næringsstoffer er en udfordring. Stueplanter skal kunne trives med vanding der kun sker nedefra (selvom man for en række stueplanter anbefaler overbrusning). Overvanding er ofte et lige så stort problem som udtørring. Og overgødskning et lige så stort problem som manglende gødning.
MasterChef

Masterchef er et madlavnings Tv-show franchise, der startede med Masterchef på BBC i 1990. Det har siden udvidet sig til mange versioner i andre lande.

Internationale tilpasninger

Noter 

Madprogrammer
Thomas Herman

Thomas Herman (født 1975 i Fredericia) er en dansk kok og kogebogsforfatter. Han har modtaget talrige kulinariske priser og har medvirket i flere tv-programmer om mad.

Karriere 
Herman blev udlært i 1996 på Restaurant Børkop Vandmølle, og herefter har han arbejdet på bl.a. Falsled Kro på Fyn, Arzak i San Sebastián, La Broche i Madrid, Christies i Sønderjylland og i en årrække som køkkenchef i Kong Hans Kælder. Herman åbnede i 2008 restaurant Herman i Tivolis Hotel Nimb og modtog 10 måneder efter 1 stjerne i Michelin-guiden. Herman stoppede som køkkenchef i 2012 for at planlægge et nyt gastronomisk projekt med familien Grønlykke, som åbnede i 2017.

Thomas Herman har udgivet kogebøgerne Brændende Kærlighed i 2007, Herman i 2009 Herman's aftensmad i 2013 Gæstebud i 2017 og Feast mit solskinskøkken i 2019

I 2011 blev han kendt som vært i tv-serien Masterchef Danmark på TV3. Programmets koncept er baseret på det engelske program MasterChef,  og i 2013 lavede han sommerprogrammerne til DR1, Puk og Herman går i land (2013) og Puk og Herman stævner ud (2014), Puk og Herman - mit livs måltid (2013) Dyrk, høst og spis - Byhaver med Herman og Hertz (2015) og Hermans verdenskøkken (2016).

Hæder 
Thomas Herman har bl.a. modtaget:
1. præmie ved Finlandiaprisen 1998
1. præmie ved Kartoffelprisen 2008
1. Præmie ved Årets Kok i 2000
1. præmie ved Nordiske Mesterskaber for professionelle kokke 2001
Vinder af Årets Dessert 2004
Det Danske Gastronomiske Akademis hædersdiplom for høj kogekunst 2005
Vinder af Årets Hovedret 2006
Vinder af Årets Dessert 2008
Kåret som årets kokkeprofil i Gudme Raaschou Spiseguide 2008
Vinder af årets dessertoplevelse i Gudme Raaschou Spiseguide 2008
En stjerne i Michelin guiden 2009 
Kåret Til Årets Restaurant 2009 i Gudme Raaschou Spiseguide
Vinder af årets forret 2011

Bibliografi 
 2007 Brændende Kærlighed
 2009 Herman
 2013 Herman's aftensmad
 2017   Gæstebud
 2019   Feast" Mit solskinskøkken

Referencer

Eksterne henvendelser 
 Thomas Hermans hjemmeside

Kokke fra Danmark
Kogebogsforfattere fra Danmark
Personer fra Fredericia
Dansksprogede forfattere fra Danmark
Johan Fjord Jensen

Rasmus Johan Fjord Jensen (17. december 1928 i Kenya – 21. december 2005) var en dansk litteraturhistoriker og kulturforsker, professor i litteraturhistorie ved Aarhus Universitet 1974-92. Fjord Jensen skrev markante bidrag inden for flere forskellige af sin tids teoretiske strømninger indenfor de sproglige og æstetiske fagligheder. Det er blevet sagt at hans introduktionsbog Den ny kritik (om den litteraturteoretiske retning nykritik) (1962) var ”det centrale skrift i overgangen fra den biografiske litteraturskrivning” til nykritikken.
Fjord Jensen var hovedmand i Dansk litteraturhistorie 1-9 (1984-85), hvori næsten 50 forskere anlagde et historisk-materialistisk perspektiv på litteraturens samspil med sit omgivende samfund. Fjord Jensen var medstifter af en lang række forsknings- og formidlingsinitiativer, deriblandt tidsskriftet Kritik i 1967 sammen med Aage Henriksen.

Han er begravet på Nordre Kirkegård i Aarhus.

Bibliografi (udvalg) 

Turgenjev i dansk åndsliv. Studier i dansk romankunst 1870-1900. Gyldendal, 1961.
Den ny kritik. Berlingske Forlag, 1962. (Berlingske Leksikon Bibliotek.)
Homo Manipulatus. Essays omkring Radikalismen. Gyldendal, 1966. (Gyldendals Uglebøger, 190.)
Det Tredje. Den postmoderne udfordring. Amadeus, 1987.

Noter

Eksterne henvisninger 
 

Faglitterære forfattere fra Danmark
Ansatte ved Aarhus Universitet
Debattører fra Danmark
Redaktører fra Danmark
Litteraturkritikere fra Danmark
Personer i Kraks Blå Bog (afdøde)
Dansksprogede forfattere fra Danmark
Modtagere af Søren Gyldendal-prisen
Nikolaj Villumsen

Nikolaj Barslund Villumsen, (født 28. februar 1983 i Aarhus) er en dansk politiker fra Enhedslisten. Han var medlem af Folketinget fra 2011 til 2019. Fra 2019 har han været medlem af Europa-Parlamentet.

Uddannelse 
Nikolaj Villumsen blev student fra Risskov Gymnasium i 2003. I 2009 blev han bachelor i historie fra Københavns Universitet. 

I 2003-2004 var Nikolaj Villumsen frivillig i Operation Dagsværk. I 2007-2008 var han praktikant hos Søren Søndergaard i Europa-Parlamentet.

Politik 
Nikolaj Villumsen har været politiske aktiv siden han var 14 år gammel og tidligere været medlem af ledelsen for Socialistisk UngdomsFront (SUF). Han blev medlem af Enhedslisten i 2000, og i 2008 blev han medlem af Enhedslistens hovedbestyrelse og forretningsudvalg. 

Fra 2008 til 2010 var han medlem af forretningsudvalget i Folkebevægelsen mod EU. I den samme periode var ham medlem af Folkebevægelsens IT- og kommunikationsudvalg. I noget af tiden var han også formand for udvalget.

Villumsen blev valgt som folketingsmedlem for Sjællands Storkreds ved valget 15. september 2011. Ved Folketingsvalget 2015 blev han genvalgt i Østjyllands Storkreds.

Villumsen var ligeledes medlem af Europarådets Parlamentariske Forsamling fra 2011 samt næstformand i gruppen United European Left fra 2013.

Han blev valgt til Europa-Parlamentet ved Europa-Parlamentsvalget 26. maj 2019 som Enhedslistens mandat. Villumsen var også opstillet til det efterfølgende Folketingsvalg 5. juni 2019 hvor han også blev valgt, men gav straks pladsen videre til førstesuppleant Søren Egge Rasmussen.

I Europa-Parlamentet indgår Villumsen i venstrefløjsgruppen The Left - GUE/NGL hvor han er en af gruppens fire næstformænd. Foruden det sidder han også i Europa Parlamentets udvalg for Beskæftigelse og Sociale anliggender (EMPL), Konstitutionelle anliggender (AFCO) og Miljø, folkesundhed og fødevaresikkerhed (ENVI).

I august 2019 modtog Villumsen et Certificate of Appreciation af den Palæstinensiske ambassadør i Danmark, for sin støtte til Palæstina og det palæstinensiske folk.

Referencer

Eksterne henvisninger 
 Nikolaj Villumsen's hjemmeside
 
Enhedslisten EU-hjemmeside - www.Enhedslisten.eu 

Politikere fra Folkebevægelsen mod EU
Folketingsmedlemmer i 2010'erne
Tidligere folketingsmedlemmer fra Enhedslisten
Medlemmer af Europa-Parlamentet fra Danmark 2019-2024
Personer fra Aarhus
Personer i Kraks Blå Bog
Folketingsvalget 1898

Folketingsvalget 1898 blev afholdt 5. april 1898.

Referencer 

1898
Politiske valg i 1898
Folketingsvalget 1895

Der blev afholdt Folketingsvalg 9. april 1895.

Referencer 

 
 Mackie, Thomas T. & Rose, Richard (1974). The International Almanac of Electoral History. London: Macmillan, s. 88.
 Møller, P. (1950). Politisk haandbog: en samling konkrete oplysninger. København: Hagerup, s. 308.

1895
Politiske valg i 1895